آمریکا پرزیدنتی دونالد ترامپ ایله خاریجی ایشلر باخانی رکس تیلرسون آراسیندا ذکا سویه‌سی دارتیشماسی قونوسوندا آغ ائو آچیقلاما گلدی.
آغ ائو سؤزچوسو سارا سندرز، ترامپین، تیلرسونون ذکا سویه‌سی ایله باغلی سؤزلری حاقیندا آچیقلاماسی‌نین ظارافات اولدوغونو دئدی.
ان‌بی‌سی تلویزیونونون آمریکا خاریجی ایشلر باخانی تیلرسونون ترامپ اوچون مورون(آی کیوسو 51-70 آراسیندا اولان) دئدیگی خبری‌نین آردین‌دان باشلایان دارتیشما داوام ائدیر.
ترامپ، بیر درگییه وئردیگی مصاحیبه‌ده، بو خبرله ایلگیلی اولا‌راق،
"بونون یالان بیلگی اولدوغونو دوشونورم. آنجاق اگر دئدی ایسه بیر آی کیو تستی ائتمک لازیم گله‌جک. او زامان کیمین قازاناجاغینی گؤررسینیز" شکلینده آچیقلاما وئرمیشدی.
آغ ائو سؤزچوسو سارا سندرز، بو دارتیشمایا دایر دگرلندیرمه‌سینده، ترامپین سؤزلری‌نین ساده‌جه بیر ظارافات اولدوغونو بیلدیردیب،
"باشقانین، خاریجی ایشلر باخانی تیلرسونا گوونی یوزده 100‌دور" دئدی.
